అడుగడుగునా అవమానపరిచారు: చంద్రబాబు - chandrababu naidu speaks ap assembly - EENADU
అడుగడుగునా అవమానపరిచారు: చంద్రబాబు
అమరావతి: అసెంబ్లీలో తనను అడుగడుగునా అవమానిస్తున్నారని ప్రతిపక్ష నేత చంద్రబాబు ఆవేదన వ్యక్తం చేశారు. నిన్న కూడా మాట్లాడకుండా అడ్డుకుంటే పదే పదే విజ్ఞప్తి చేశానని గుర్తు చేశారు. 'బుద్ధి, జ్ఞానం ఉందా అని నిన్న నన్ను ముఖ్యమంత్రి అన్నారు. నేను ముఖ్యమంత్రిగా ఉన్నప్పుడు ఉరి తీయాలని, చెప్పుతో కొట్టాలని ప్రస్తుత సీఎం అన్నారు. ఓ మంత్రి అయితే ఇంకా ఘోరంగా మాట్లాడారు. మాకు నేరాలు చేయడం చేతకాదు. మీకు అవన్నీ అలవాటు. ప్రజాస్వామ్యాన్ని కాపాడుకోవడం కోసం ఓ పద్ధతి ప్రకారం పని చేయడం కోసం నేను నా జీవితాంతం పని చేస్తాను' అని చంద్రబాబు అన్నారు.
ప్రతిపక్షాన్ని కూడా గౌరవించేలా పరిపాలన ఉండాలని, కానీ, ఉన్మాది పాలనగా ఉండకూడదని చంద్రబాబు హితవు పలికారు. '14 సంవత్సరాలు ముఖ్యమంత్రిగా పని చేసిన వ్యక్తిని అసెంబ్లీ లోపలికి రానీవ్వకుండా అడ్డుకున్నారనే బాధతో మాట్లాడాను తప్ప వేరే ఉద్దేశంతో కాదు. మార్షల్స్‌తో మమ్మల్ని అవమానించి తిరిగి మమ్మల్నే అంటున్నారు. నా హక్కు కోసం గట్టిగా ప్రశ్నించా.. వాట్‌ నాన్సెన్స్‌ అన్నా. అసెంబ్లీకి రానివ్వడం లేదన్న బాధతోనే అన్నా. పరుషంగా మాట్లాడటం నాకు రాదు' అని చంద్రబాబు అన్నారు.
adugaduguna avamaanaparichaaru: chandrababu - chandrababu naidu speaks ap assembly - EENADU
adugaduguna avamaanaparichaaru: chandrababu
amaravati: assembleelo tananu adugaduguna avamaanistunnaarani pratipaksha netha chandrababu aavedana vyaktam chesaru. ninna kuudaa matladakunda addukunte pade pade vignapti chesanani gurtu chesaru. 'buddhi, ghnaanam undaa ani ninna nannu mukhyamantri annaru. nenu mukhyamantrigaa unnappudu uri teeyaalani, chepputho kottaalani prastuta cm annaru. oo mantri ayithe inka ghoramgaa matladaru. maaku neraalu cheyadam chetakaadu. meeku avannee alavaatu. prajaaswaamyaanni kapadukovadam kosam oo paddhati prakaaram pani cheyadam kosam nenu naa jeevitaantam pani chestaanu' ani chandrababu annaru.
pratipakshaanni kuudaa gowravinchela paripaalana undaalani, cony, unmaadi paalanagaa undakudadani chandrababu hitavu palikaaru. '14 samvatsaraalu mukhyamantrigaa pani chesina vyaktini assembley lopaliki ranivvakunda addukunnarane baadhatho matladanu tappa vere uddesamto kaadu. maarshalseatho mammalni avamaaninchi tirigi mammalne antunnaru. naa hakku kosam gattigaa prasninchaa.. wate nansense anna. assembleeki ranivvadam ledanna badhathone anna. parushamgaa matladatam naaku raadu' ani chandrababu annaru.